CSENGŐVÁR ÓVODA

Cím: 3245 Recsk, Kossuth L. út 218.
Telefon: 36/478-015
Óvodavezető: Dudás Lászlóné 

Recsken 1936-ban alakították ki az első nyári „gyermekmenedékház” elnevezésű óvodát.
Ebben az időszakban reggel 7 órától délután 5 óráig vigyáztak a gyermekekre, amíg a szülők a határban vagy a bányában dolgoztak.
1941-49-ig apácák létesítettek óvodát, ők nevelték a gyerekeket vallásos szellemben.
1949-ben az iskola épületében már állami óvoda működött, képzett óvónővel.
Többszörös költözés után egyre gyarapodó létszámmal elért a jelenlegi épületbe, mely közel 25 éve otthona.
A Jámbor Vilmos kúria a település egyik legszebb épülete, a 24-es főút mellett helyezkedik el. 100 gyereknek négy csoportban ad biztonságos, kényelmes körülményeket.
A munka színvonala az elvárásoknak és a törvényeknek megfelelően folyamatosan fejlődött.
Ma már saját programja van: 
Tevékeny gyermekkert címmel 
Jövőképe:
Az óvoda színvonalának jó híre átlépte a település határait, ez arra kötelez , hogy ezt a[image: image2.jpg]


 színvonalat megtartva, sőt emelve, megőrizzük. Lehetőségeinkhez mérten fejlesztjük a környezettudatos, tevékenységben gazdag nevelést.
Célunk:
A 3-7 éves korú gyermekek társadalmi gyakorlatra való általános előkészítése, sokoldalú, harmonikus fejlesztése a tevékenységek által. Önálló, környezetében bátran megnyilvánuló, kezdeményező, másokkal jól együttműködő gyermekek nevelése.
Feladataink:
A gyermekeknek meg kell tanulniuk a környezet adta keretek között tevékenykedni, az eszközöket használni, a társakkal együttműködni, helyes magatartási mintákat elsajátítani. Folyamatos értékelés, tapasztalás és cselekvés beépítése a nevelési alaphelyzetbe. Széles körben alakuljon ki emberszeretet, a természet esztétikuma és védelme iránti fogékonysága, gyors felismerőkészsége, valamint kreativitása.
Sajátosságaink: 
- fazekasság (agyagozás)
- népitánc
- ismerkedés az angol nyelvvel
- környezet megismerésére, védelmére való nevelés
- számítógépes fejlesztés (programok, játékok alkalmazása)
